钦定古今图书集成/明伦汇编/氏族典/第471卷 > 《廖用贤尚友录》 > 蔡祐
## 钦定古今图书集成/明伦汇编/氏族典/第471卷 > 《廖用贤尚友录》 > 蔡祐

按《周书蔡祐传》：“祐字承先，其先陈留圉人也。曾祖绍，
为夏州镇将，徙居高平，因家焉。祖护，魏景明初为陈
留郡守。父袭，名著西州。祐性聪敏，有行检。袭之背贼
东归也，祐年十四，事母以孝闻。及长，有膂力，便骑射。
太祖在原州，召为帐下亲信。太祖迁夏州，以祐为都
督，从迎魏孝武于潼关，以功封苌乡县伯。大统初，进”
爵为侯，授平东将军。以功进爵为公，授京兆郡守。九
年，授青州刺史，转原州刺史，寻除大都督。十三年，迁
车骑大将军，赐姓《大利稽》氏，进爵怀宁郡公。魏恭帝
二年，六官建，授兵部中大夫。三年，拜大将军。孝闵帝
践阼，拜少保。世宗即位，拜小司马。疾卒，谥曰庄。子正
嗣，官至车骑大将军。祐弟泽，为邙州刺史，不从司马
消难，被害。